Opažaj i pažnja

Opažaj

**Proces opažanja** je kognitivni ( intelektualni, saznajni) proces tokom koga čovek prima informacije iz spoljne sredine preko čula.

**Opažaj** je rezultat procesa opažanja.

**Oset** je nedeljivi, najjednostavniji čulni utisak koji sadrži samo jednu informaciju , jedan kvalitet draži i dalje se ne može razložiti. Oseti se prirodno udružuju u opažaje i mi smo, u stvari, svesni opažaja.

Promene u spoljašnjoj sredini koje deluju na čula i time izazivaju reakciju čoveka se nazivaju dražima. Čula imaju visoku specijalizaciju, tj. za odredjenu draž postoji čulni organ koji je sposoban da je identifikuje. Kada na čulo deluje draž koju je u stanju da registruje, takvu draž nazivano *adekvatnom* ( npr. svetlost se registruje čulom vida). *Neadekvatne draži* mogu izazvati neodredjene reakcije, ali ne postoje čula koja su u stanju da ih identifikuju ( npr. radioaktivnost,magnetna sila...)

*Najmanji intezitet* draži koju čulo može registrovati naziva se donji prag draži.

*Organizacija opažaja* se vrši prema princiima koje su geštalt psiholozi nazvali principima figure i pozadine, zatvaranja,sličnosti,blizine i kontinuiteta.

*Iskustvo* daje smisao opaženom i olakšava procese opažanja time što imamo unapred pripremljene strukture u našem saznanju.

*Motivacija* usmerava našu pažnju na odredjene sadržaje i tako direktno utiče na izbor draži koji će biti registrovan.

*Kultura* intezivno utiče na naše procese opažanja, primer je kako pripadnici različitih kultura različito i opažaju i imenuju odredjene prirodne pojave. Npr. eskimi imaju nekoliko reči za sneg, od kojih svaka označava sneg različitog kvaliteta. Oni ih, samim tim, i opažaju u mnogo širem spektru nego narodi koji nisu izloženi u toj meri snežnim padavinama.

Na kraju procesa učenja, potrebno je da znaš da razlikuješ pojmove opažaja, draži i oseta, saznaš koju ulogu imaju u opažanju čulni organi, nervni putevi i moždani centri. Razumeš osnovne principe organizacije draži, prepoznaš kojji unutrašnji i spoljašnji činioci utiču na opažanje...